Tkompli s-saga tal-Judoka mill-Iran Saeid Mollaei li allegatament kien ordnat jitlef fil-fażi preliminari tal-aħħar kampjonat tad-Dinja tal-Judo sabiex speċifikament ma’ jiltaqax ma’ Judoka minn Iżrael fir-round li kien imiss. L-Ordni kienet saret biswit it-tapit mill-President tal-Federazzjoni tal-Judo tal-Iran Arash Miresmaeili bil-barka tal-Kumitat Olimpiku tal-pajjiż fl-isfond tal-kriżi tar-rerelazzjoni politika li l-Iran għandu ma’ Iżrael. Din il-kwistjoni ilha għaddejja mir-revoluzzjoni Iżlamika tas-sena 1979. Wara dak l-inċident fil-kampjonati tad-Dinja l-Federazzjoni Internazzjonali tal-Judo ssospendiet lill-Federazzjoni tal-Iran. Il-Kumitat Olimpiku Internazzjonali ma ssospendiex lill-Iran għaliex Thomas Bach qal li huma kienu mwiedgħa li din il-pika u diskriminazzjoni se tintemm. Wara li kien kixef il-każ il-Judoka Mollaei kien talab refuġju fil-Ġermanja sakemm sar ftehim biex jaqleb il-passaport għal dak tal-Mongolia fejn issa se jkun qed jipprova jikkompeti fl-Olimpijadi ta’ Tokyo 2022 fil-kategorija ta’ taħt il-81 kg.